b'\n_START_ARTICLE_\nAttika\xc3\xafta\n_START_SECTION_\nCaracter\xc3\xadstiques\n_START_PARAGRAPH_\nL\'attika\xc3\xafta \xc3\xa9s un arsenat amb f\xc3\xb3rmula qu\xc3\xadmica Ca\xe2\x82\x83Cu\xe2\x82\x82Al\xe2\x82\x82(AsO\xe2\x82\x84)\xe2\x82\x84(OH)\xe2\x82\x84\xc2\xb72H\xe2\x82\x82O. Cristal\xc2\xb7litza en el sistema ortor\xc3\xb2mbic. La seva duresa a l\'escala de Mohs es troba entre 2,5 i 3._NEWLINE_Segons la classificaci\xc3\xb3 de Nickel-Strunz, l\'attika\xc3\xafta pertany a "08.DJ: Fosfats, etc, amb cations de mida mitjana i gran, (OH, etc.):RO\xe2\x82\x84 = 1:1" juntament amb els seg\xc3\xbcents minerals: johnwalkita, olmsteadita, gatumba\xc3\xafta, camgasita, fosfofibrita, meurigita-K, meurigita-Na, jungita, wycheproofita, ercitita i mrazekita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba en parts oxidades de filons de quars-sulfur polimet\xc3\xa0l\xc2\xb7lics. Sol trobar-se associada a altres minerals com: arsenocrandallita, arsenogoyazita, conicalcita, olivenita, philipsbornita, atzurita, malaquita, carminita, beudantita, goethita, quars i al\xc2\xb7lofana. La seva localitat tipus \xc3\xa9s la mina Christiana, a Agios Konstantinos (Lavrion, Attica, Gr\xc3\xa8cia). Tamb\xc3\xa9 se n\'ha trobat a la mina Amorosa, a Vilafermosa (Castell\xc3\xb3, Pa\xc3\xads Valenci\xc3\xa0).'